# ZÁPISNICA Z PRÍPRAVNEJ TRHOVEJ KONZULTÁCIE

**Identifikácia verejného obstarávateľa**

**Názov organizácie:** Banskobystrický samosprávny kraj, Nám. SNP 23, 974 01 Banská Bystrica

**Predmet zákazky:** Dodanie komplexného informačného systému na evidenciu, správu a údržbu majetku vrátane energetického manažmentu.

Verejný obstarávateľ sa vzhľadom na potrebu zefektívnenia elektronickej verejnej správy rozhodol obstarať softwarové moduly facility a energy managementu vrátane správy a údržby komplexného informačného systému po dobu 96 mesiacov na evidenciu a údržbu majetku VUC BBSK.

Rozhodol sa aplikovať inštitút prípravných trhových konzultácií (ďalej len „PTK“) v súlade s § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“) a uskutočnil prípravné trhové konzultácie s potenciálnymi dodávateľmi, ktoré boli realizované prostredníctvom informačného systému elektronického verejného obstarávania JOSEPHINE a osobnými konzultáciami, ktoré prebehli dňa **26.6.2020**.

Verejný obstarávateľ uverejnil oznámenie o vyhlásení PTK vo Vestníku verejného obstarávania a zároveň poskytol vo svojom profile na webovom linku <https://www.uvo.gov.sk/vyhladavanie-zakaziek/detail/dokumenty/423913> odkaz na dokumenty a bližšie informácie k PTK, čím zároveň bolo umožnené, aby sa týchto konzultácií mohli zúčastniť aj iní potenciálni dodávatelia.

Termín na predloženie žiadosti o účasť na prípravnej trhovej konzultácii bol 12 dní odo dňa zverejnenia v systéme JOSEPHINE.

Účelom uskutočnenia PTK bolo oslovenie hospodárskych subjektov, ktoré sa zaoberajú službami týkajúcimi sa predmetu zákazky, s cieľom stanoviť v pripravovanom verejnom obstarávaní objektívne kritérium na vyhodnotenie ponúk, ako aj parametre a požiadavky na predmet zákazky, ktoré verejný obstarávateľ uvedie v opise predmetu zákazky tak, aby boli dodržané princípy verejného obstarávania.

V nadväznosti na vyššie uvedené boli na uskutočnených PTK s účastníkmi trhu konzultované nasledovné okruhy tém:

* **určenie najvýhodnejšieho kritéria na vyhodnotenie ponúk s ohľadom na zákon o VO,**
* **možnosti prepojenia ponúkaných riešením s technológiami (softvérom) vo vlastníctve verejného obstarávateľa,**
* **typ možného ponúkaného cloudového úložiska v rámci/mimo EU.**

**Zoznam účastníkov PTK**

V rámci PTK sa uskutočnili nasledujúce konzultácie s jednotlivými účastníkmi trhu:

**Účastník č. 1 Atos ITlutions and Services s.r.o ( Ivo Kovačič, Katarína Šretterová )**

* *Spoločnosť ATOS= globálna korporácia HQ USA ,pobočky Bratislava, Prešov, 95 konzultantov*
* *Certifikovaný partner SAP, SIEMENS*
* *Rreferencie CZ + SK ( česká a Slovenská pošta, Siemens, Continental, SPP, Komunálna poisťovňa....)*
* *SAP TEAM SK = vývojári, správcovia, implementačný partneri, skúsenosti s migráciou dát ,vývojom modulov pre SAP, business inteligence reporty, controling,*
* *Ponúkajú účtovný modul majetok FI\_AA, ktorý má BBSK k dispozícii*

|  |  |
| --- | --- |
| **1.** | Aké sú výhody Vášho modulu MAJETOK oproti konkurencii na trhu? |
| **Odpoveď:** | **Nemajú samostatný modul na pasport majetku ale vedia ho vyvinúť ako doplnok k existujúcemu účtovnému modulu, prípadne implementovať SAP estate management REM a údržbu PM** |
| **2.** | Aké sú výhody Vášho modulu ENERGETIKA oproti konkurencii na trhu? |
| **Odpoveď:** | **Ponúkajú optimalizáciu a efektívne radenie energetiky cez finančný modul ale nie do takej miery ako BBSK aktuálne požaduje, vedia potiahnuť potrebné dáta** |
| **3.** | Spracovávali ste už pasportizáciu majetku firme vrátane zbierania údajov? (áno/nie) |
| **Odpoveď:** | **Nie, vedia doimplementovať funkcionalitu majetok a energetika** |
| **4.** | Máte praktické skúsenosti s prepojením na ISKN? (firma/ rok )  (skôr ponúkajú interface na poisťovne a energetiku) |
| **Odpoveď:** | **Zatiaľ nie online verzia, ale možnosť pripojiť vo forme príloh potrebné dokumenty, mapy,** |
| **5.** | Aký typ cloudovej služby nám odporúčate ( SaaS, PaaS, IaaS) a prečo? |
| **Odpoveď:** | **Jednoduchá platforma, alebo integračná platforma** |
| **6.** | Kde odporúčate umiestniť požadovaný  cloude/ úložisko uvedeného KIS? |
| **Odpoveď:** | **Odporúčajú vládny cloud.** |
| **7.** | Ako je riešené prepojenie na LDAP (Active Directory) a ako je riešená správa, autentifikácia užívateľov a priradenie oprávnení? |
| **Odpoveď:** | **-** |
| **8.** | Aké sú Vaše skúsenosti s poskytovaním SLA a konzultačných služieb v rámci spoločností, ktorým dodávate takýto software? (firma/ rok ) |
| **Odpoveď:** | **7/24, alebo 8/5 dodávajú všetkým firmám s ktorými spolupracujú.** |
| **9.** | Koľko trvá prvotná implementačná analýza? |
| **Odpoveď:** | **V závislosti od požiadaviek verejného obstarávateľa.** |
| **10.** | Koľko trvá samotná inštalácia modulu MAJETOK/ modulu ENERGETIKA ? |
| **Odpoveď:** | **Je potrebné preveriť cez MF možnosti a dostať povolenie.** |
| **11.** | Koľko trvá prvotné školenie správcov a používateľov? |
| **Odpoveď:** | **-** |
| **12.** | Koľko času trvá príprava a migrácia dát obstarávateľa? |
| **Odpoveď:** | **-** |

Účasťou na prípravných trhových konzultáciách hospodárske subjekty získali možnosť prezentovať svoje návrhy a poznatky týkajúce sa predmetu zákazky.